פרנסיס פורד קופולה

| --- | --- |

פרנסיס פורד קופולה, 2011
 לידה:  7 באפריל 1939 (בן 85) דטרויט, מישיגן, ארצות הברית
 סוגה מועדפת:  סרט פשע, historical drama film, סרט היסטורי, סרט אפי, סרט דרמת פשע, דרמה מלחמתית, gothic horror film, סרט הרפתקאות, סרט אימה גותי, סרט רומנטי, body horror film, סרט סלאשר, מותחן פשע, מותחן פסיכולוגי, סרט בלשי, סרט אימה, סרט דרמה, סרט פעולה, סרט מלחמה, סרט מאפיה, סרט מתח, סרט אימה פסיכולוגי, סרט פנטזיה, סרט אימה על־טבעי 
 מדינה:  ארצות הברית ארצות הברית
 תקופת הפעילות:  מ-1962 
 עיסוק:  תסריטאי, מפיק ובמאי קולנוע
 מקום לימודים:  אוניברסיטת הופסטרה  תיכון ג'ון ל. מילר  תיכון ג'מייקה  אוניברסיטת קליפורניה בלוס אנג'לס  בית הספר לתאטרון, סרטים וטלוויזיה של UCLA  האקדמיה הצבאית ניו יורק 
 בן או בת זוג:  אלינור קופולה (1963–2024) 
 צאצאים:  סופיה קופולה, רומן קופולה, ג'אנקרלו קופולה 
 פרסים והוקרה:  פרס גילדת הכותבים של אמריקה (1971)  פרס אינקפוט (1992)  פרס נשר הזהב (2005)  פרס גילדת הכותבים של אמריקה (1973)  פרס לומייר, פסטיבל הקולנוע בליון (2019)  קצין בלגיון הכבוד (9 באוגוסט 2007)  פרס גלובוס הזהב (1973)  Golden Shell (1969)  פרס אריה הזהב (1992)  פרס דקל הזהב (1974)  היכל התהילה של קליפורניה (2014)  פרס גילדת הכותבים של אמריקה (1975)  פרס אוסקר לסרט הטוב ביותר (1974)  פרימיום אימפריאל (2013)  פרס אוסקר לבמאי הטוב ביותר (1974)  פרס נסיך אסטוריאס לאמנות (2015)  פרס דונוסטיה (2002)  פרס אוסקר לתסריט המקורי הטוב ביותר (1970)  פרס הזיכרון על שם אירווינג ת'אלברג (2011)  פרס אוסקר לתסריט המעובד הטוב ביותר (1972)  פרס אוסקר לתסריט המעובד הטוב ביותר (1974)  פרס מרי פיקפורד  פרס גילדת הבמאים האמריקנית  פרס באפט"א לבימוי הטוב ביותר  פרס מועצת ביקורת הקולנוע האמריקנית לסרט הטוב ביותר  Order of Merit of the Principality of Liechtenstein  פרסי נסיך אסטוריאס  עמית האקדמיה האמריקאית לאמנויות ולמדעים  מסדר כוכב איטליה 
 פרופיל ב-IMDb
 חתימה:   
 
פרנסיס פורד קופולה (באנגלית: Francis Ford Coppola; נולד ב-7 באפריל 1939) הוא במאי קולנוע, תסריטאי ומפיק קולנוע אמריקאי, מחשובי במאי הקולנוע בארצות הברית ובעולם.
קופולה, כמו בני דורו ג'ורג' לוקאס ומרטין סקורסזה, הוא בוגר בית ספר לקולנוע ונחשב מהבמאים החשובים ביותר שפעלו בארצות הברית בשנות ה-70. הוא יצר סדרה של סרטים מצליחים בשנות ה-70 (בהם "השיחה", "הסנדק" ו"הסנדק חלק שני"), שהביאו אותו למעמד של במאי על ולהקמת אולפן משלו ("אמריקן זואיטרופ"). מאמצע שנות ה-70 היה מעורב בהפקות יקרות ומסובכות שנכשלו מבחינה כלכלית ואמנותית, והביאו אותו אל סף פשיטת רגל. בעוד שהסרט "אפוקליפסה עכשיו", שהפקתו המסובכת והרת האסונות הביאה את קופולה למשבר כלכלי ואישי, הצליח לבסוף להחזיר את ההשקעה הכספית שהשקיע בו קופולה, ונחשב לאחד משיאי יצירתו, הרי שכישלונות נוסח "אחד מהלב" הביאו אותו למשבר פיננסי ויצירתי. גם במהלך שנות ה-90 והעשור הראשון של המאה ה-21 המשיך קופולה ביצירת קולנוע מוערך ואיכותי, וביים סרטים כגון "דרקולה" ו"נעורים ללא נעורים", שזכו להצלחה ולתשבחות המבקרים, אם כי אינם נחשבים יצירות מופת בדומה ליצירותיו משנות ה-70.
קופולה הוא בן למשפחה של אמנים וקולנוענים. אביו, המלחין קרמיין קופולה, הלחין את המוזיקה לרבים מסרטיו; אחותו, טליה שייר, היא שחקנית ידועה; אשתו, אלינור קופולה, עוסקת אף היא בקולנוע, זכתה באמי בשנת 1992 על סרטה הדוקומנטרי "לבבות המאפליה" שתיעד את העבודה על הסרט "אפוקליפסה עכשיו", והלכה לעולמה ב-12 באפריל 2024; בתו, סופיה קופולה, היא שחקנית ובמאית; וכך גם ילדיו רומן וג'אנקרלו, שפרט להופעתם בתפקידים זעירים בסרטיו, עסקו בבימוי ובהפקה. רבים מאחייניו הם שחקנים ובמאים, לרבות ניקולס קייג'.